L'Ajuntament d'Alaquàs premia l'alumnat més participatiu de l'any
29/06/2012

# L'Ajuntament d'Alaquàs premia l'alumnat més participatiu de l'any

*   29/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13311

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13311%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20premia%20l%27alumnat%20m%C3%A9s%20participatiu%20de%20l%27any)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13311/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13311/29062012_dsc1216_Form_4.jpg)](https://www.alaquas.org/ficheros/documentos/2012/2/13311/29062012_dsc1216_Form_10.jpg "<a href='https://www.alaquas.org/ficheros/documentos/2012/2/13311/29062012_dsc1216_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs premia l'alumnat més participatiu de l'any</a>")

Els corresponsals juvenils d'Alaquàs i l'alumnat de 1er d'ESO de l'Institut Clara Campoamor reben un abonament d'estiu per a la Piscina Municipal en reconeixement al seu treball per fomentar la participació juvenil

L'alcaldessa d'Alaquàs, Elvira García Campos, i la regidora de Joventut, Diana Muñoz, han premiat aquesta setmana l'alumnat més participatiu de l'any amb un abonament d'estiu per a la Piscina Municipal. Els i les guanyadores d'aquest premi han estat els 30 corresponsals juvenils de l'Ajuntament d'Alaquàs i el grup de 1er d'ESO C de l'institut Clara Campoamor d'Alaquàs, guanyadors del concurs "Pren partit pel teu centre: implica't-hi". Les edils s'han reunit amb ells per a felicitar-los pel seu treball al llarg de l'any i reconèixer el seu mèrit.

La xarxa de corresponsals juvenils, iniciativa municipal creada per l'Ajuntament d'Alaquàs per tal de fomentar la participació juvenil i apropar les polítiques i accions per a tots els joves, ha estat formada enguany per un total de 30 joves, que es reuneixen periòdicament amb els tècnics de joventut de l'Ajuntament d'Alaquàs per intercanviar experiències i transmetre a l'Ajuntament les seues inquietuds així com les seues necessitats i demandes. S'encarreguen també de difondre als instituts les campanyes i les activitats municipals que es posen en marxa per a aquest sector de la població.

Per la seua banda, els alumnes de 1er d'ESO C de l'Institut Clara Campoamor han resultat ser els guanyadors del concurs "Pren partit pel teu centre: implica't-hi", posat en marxa per l'equip de mediació de l'Institut amb la col·laboració de l'Ajuntament d'Alaquàs, amb l'objectiu d'implicar l'alumnat del centre en l'ordre, la neteja i l'estalvi d'energia de les aules. El concurs ha resultat ser un èxit i fins i tot el personal de neteja ha agrait la iniciativa. L'alumnat mediador de 1r i 2n de Batxillerat ha estat implicat tot el curs en aquesta tasca i s'han fet reunions periòdiques per tal d'unificar criteris de valoració, posar en comú els problemes que sorgien i donar-los solucions.